ROZHODNUTIE RADY
zo 17. októbra 2005
o podpise Zmluvy o Energetickom spoločenstve Európskym spoločenstvom
(2005/905/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 47 ods. 2 a články 55, 83, 89, 95, 133 a 175 v spojení s prvou vetou prvého pododseku článku 300 ods. 2,
so zreteľom na návrh Komisie,
keďže:
(1)
V súlade s rozhodnutím Rady zo 17. mája 2004 Komisia dojednala s Albánskou republikou, Bulharskou republikou, Bosnou a Hercegovinou, Chorvátskou republikou, Bývalou juhoslovanskou republikou Macedónsko, Čiernohorskou republikou, Rumunskom, Srbskou republikou a s Misiou Organizácie Spojených národov pre dočasnú správu v Kosove (podľa rezolúcie Bezpečnostnej rady Organizácie Spojených národov č. 1244) Zmluvu o založení Energetického spoločenstva (ďalej len „Zmluva o Energetickom spoločenstve“).
(2)
S výhradou jej možného neskoršieho uzavretia by sa Zmluva o Energetickom spoločenstve parafovaná 31. mája 2005 mala podpísať v mene Spoločenstva,
ROZHODLA TAKTO:
Článok 1
Podpísanie Zmluvy o Energetickom spoločenstve sa týmto schvaľuje v mene Spoločenstva.
Článok 2
Predseda Rady sa týmto poveruje určiť osobu(-y) splnomocnenú(-é) na podpis Zmluvy o Energetickom spoločenstve v mene Spoločenstva s výhradou jej uzavretia.
Článok 3
Toto rozhodnutie sa uverejní v Úradnom vestníku Európskej únie.
V Luxemburgu 17. októbra 2005